
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  12 mai 2008               

Pl-x  171 /2008                     


A V I Z

asupra  propunerii legislative privind acordarea titlului onorific de

 "Promotor al imaginii României" 
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind acordarea titlului onorific de "Promotor al imaginii României", trimisă cu adresa nr. Pl-x 171 din 8.04.2008  şi înregistrată cu nr.31/298 din 9.04.2008.
 Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională. 
Senatul, în calitate de primă Cameră sesizată, a respins propunerea legislativă în şedinţa din 19 martie 2008.   
Propunerea legislativă are ca obiect de reglementare instituirea titlului onorific de promotor al imaginii României , ce poate fi acordat unor personalităţi care în activitatea lor au avut rezultate deosebite şi au contribuit la afirmarea artei , culturii, ştiinţei şi sportului românesc pe plan internaţional.            
Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  12 mai 2008.

 Membrii comisiei au examinat iniţiativa legislativă supusă avizării, expunerea de motive, avizul favorabil, cu observaţii şi propuneri, al Consiliului Legislativ, nr.1362 din 05.10.2007, precum şi punctul de vedere al Guvernului transmis cu adresa nr.2897/02.11.2007, prin care nu susţine  adoptarea acestei iniţiative legislative. 
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă  a propunerii legislative.
În raport de obiectul şi conţinutul reglementării,  propunerea legislativă  face parte din categoria legilor ordinare.
                                          PREŞEDINTE,                               SECRETAR,

                                          Sergiu ANDON                               George BĂEŞU
 Consilier,  C. Păduroiu

